EkBass/fiwiki-20250220-pages-articles huggingface dataset:
Ligue 2 (Algeria)

Ligue 2 on Algerian jalkapallosarjojen toiseksi korkein sarjataso. Sarjassa pelaa 16 joukkuetta, jotka kohtaavat toisensa kahdesti, vieraissa ja kotona, jolloin otteluita kertyy joukkuetta kohden 30. Kauden päätteeksi sarjan kolme ensimmäistä joukkuetta nousee suoraan pääsarjaan ja kaksi viimeistä joukkuetta putoaa suoraan Ligue nationale du football amateuriin.LP1, LP2 : Modalité d'accession et de rétrogradation DZFoot. Viitattu 2.2.2011 Sarja perustettiin samaan aikaan Algerian pääsarjan kanssa vuonna 1962. Sittemmin kaudesta 2010-2011 lähtien sarjasta tuli pääsarjan tavoin ammattilaissarja.Le championnat professionnel fin prêt ! La Tribune. 12.8.2010 Viitattu 2.2.2011 ==Lähteet== Luokka:Algerian jalkapallosarjat
Jurij Tepeš

Jurij Tepeš (s. 14. helmikuuta 1989 Ljubljana) on slovenialainen mäkihyppääjä. Hän edusti SD Dolomiti -seuraa. Tepeš saavutti viisi mitalia junioreiden MM- kilpailuissa: Rovaniemellä 2005 hän sai kultaa joukkue- ja pronssia henkilökohtaisessa kilpailussa, Kranjssa 2006 hopeaa sekä henkilökohtaisessa että joukkuekilpailussa ja Tarvisiossa 2007 kultaa joukkuekilpailussa. Aikuisten tasolla Tepešillä on suurmäen joukkuekilpailun pronssi Oslon MM- kilpailuista 2011 sekä lentomäen joukkuekilpailun pronssi Vikersundin MM- kilpailuista 2012. Vikersundin henkilökohtaisessa kilpailussa hän sijoittui 12:nneksi, 2014 Harrachovin MM-lentomäessä 15:nneksi ja Kulmissa 2016 yhdeksänneksi. Tepeš kilpaili maailmancupissa ensimmäisen kerran Garmisch- Partenkirchenin uudenvuodenkilpailussa 2006 sijoittuen 35:nneksi. Ensimmäiset maailmancup-pisteensä hän sai oltuaan 24:s Villachissa joulukuussa 2007. Kymmenen parhaan joukossa hän debytoi oltuaan yhdeksäs Lillehammerissa joulukuussa 2011. Ensimmäisen palkintosijansa hän sai oltuaan kolmas Harrachovissa helmikuussa 2013. Ensimmäisen voittonsa hän saavutti Planican lentomäessä maaliskuussa 2013. Hän sijoittui kolmanneksi Klingenthalissa marraskuussa 2013 ja Kulmin lentomäessä tammikuussa 2015. Maaliskuussa 2015 hän oli Planican ensimmäisessä kilpailussa toinen ja voitti jälkimmäisen kilpailun. Helmikuussa 2017 hän oli kolmas Oberstdorfin lentomäessä. Jurij Tepešillä on hallussaan Salpausselän normaalimäen HS97 mäkiennätys 101 metriä, jonka hän hyppäsi 3. maaliskuuta 2012 joukkuekisassa. Jurij Tepešin isä Miran Tepeš on entinen mäkihyppääjä. Tepes lopetti uransa kauden 2019–2020 jälkeen. == Saavutukset == *Pronssi Oslon MM-kilpailuista 2011 suurmäen joukkuekilpailusta *Pronssi Vikersundin lentomäen MM-joukkuekilpailuista 2012 *Lahden normaalimäen mäkiennätys *Henkilökohtainen pituusennätys 237 metriä == Lähteet == Luokka:Slovenialaiset mäkihyppääjät Luokka:Vuonna 1989 syntyneet Luokka:Elävät henkilöt
Stefan Raab

Stefan Konrad Raab (s. 20. lokakuuta 1966 Köln) on saksalainen viihdyttäjä, televisiojuontaja, koomikko ja muusikko. Raab tuli tunnetuksi vuonna 1993 Vivasion-komediaohjelman juontajana. Hän on juontanut saksalaista keskusteluohjelmaa TV total vuodesta 1999. ==Eurovision laulukilpailu== Raab edusti Saksaa Eurovision laulukilpailussa vuonna 2000 Tukholmassa kappaleella ”Wadde hadde dudde da?” ja sijoittui 5. sijalle. Lisäksi hän on säveltänyt Saksan edustajien Guildo Hornin kappaleen ”Guildo hat euch lieb” vuoden 1998 Eurovision laulukilpailuun ja toimi myös kappaleen kapellimestarina, mutta tämä oli kuitenkin vain saksalaisia varten tarkoitettu vitsi, sillä monia saksalaisia huvitti ajatus viihdyttävästä tv-koomikosta niinkin arvokkaassa tehtävässä kuin Euroviisujen kapellimestarina. Tosiasiassa laulun säestys kuultiin kokonaan taustanauhalta eikä euroviisuorkesteria käytetty ollenkaan.http://www.viisukuppila.fi/phpBB3/viisula/topic9122.html Raab sävelsi myös Maximilian Mutzken kappaleen ”Can't Wait Until Tonight” vuoden 2004 Eurovision laulukilpailuun. Raab valittiin juontajaksi vuoden 2011 Eurovision laulukilpailuun Anke Engelken ja Judith Rakersin kanssa. ==Lähteet== ==Aiheesta muualla== * Luokka:Saksalaiset muusikot Luokka:Saksan euroviisuedustajat Luokka:Saksalaiset laulajat Luokka:Saksalaiset televisiojuontajat Luokka:Koomikot Luokka:Saksan euroviisuedustajat Luokka:Vuoden 2000 euroviisuedustajat Luokka:Vuonna 1966 syntyneet Luokka:Elävät henkilöt
Mauritz Schick

Mauritz Schick (9. heinäkuuta 1922 Helsinki – 24. syyskuuta 1982 HelsinkiMeliza's Genealogy Viitattu 10.6.2013.) oli suomalainen jalkapalloilija. Tukimiehenä pelannut Schick edusti urallaan helsinkiläistä Arsenalia, Makkabia ja vuosina 1943–1951 Kiffeniä. Kaikkiaan hän pelasi kahdeksan kauden aikana 91 mestaruussarjan ottelua, joissa hän teki yhdeksän maalia. Schick pelasi Suomen maajoukkueessa vuosina 1947–1948 yhteensä seitsemän maaottelua. == Lähteet == Luokka:Suomalaiset jalkapalloilijat Luokka:Vuonna 1922 syntyneet Luokka:Vuonna 1982 kuolleet Luokka:Suomen juutalaiset
Bobo

Bobo voi tarkoittaa ainakin seuraavia: * Bobo, Suomessa 1978–1985 julkaistu sarjakuvalehti * Bobot, kansa Burkina Fasossa ja Malissa * Bobo Dioulasso, kaupunki Burkina Fasossa * Bobo (Boo Boo), piirroshahmo, Jogi-karhun ystävä == Henkilöitä == * Dianbobo ”Bobo” Balde, guinealainen jalkapalloilija * Carl ”Bobo” Olson, yhdysvaltalainen nyrkkeilijä * DJ Bobo (Peter René Cipiriano Baumann), sveitsiläinen elektronisen musiikin artisti, lauluntekijä, tanssija ja musiikin tuottaja * Eric Bobo (Eric Correa), yhdysvaltalainen hip hop -artisti.
Petter Setälä

Petter Setälä (s. 4. elokuuta 1964) on entinen suomalainen jalkapalloilija. Laitahyökkääjänä pelannut Setälä edusti urallaan Valkeakosken Hakaa 1982–1989 ja 1991–1992. Lisäksi hän pelasi alemmilla sarjatasoilla Toijalan Pallossa 1980–1981, Pallo-Sepoissa 1990 ja 1993 sekä Sexypöxyissä 1994. Hän voitti Hakassa Suomen Cupin 1985 ja 1988. Kaikkiaan Setälä pelasi yhdeksän kauden aikana 188 mestaruussarjan ja Veikkausliigan ottelua, joissa hän teki 17 maalia. Setälä pelasi Suomen maajoukkueessa kaksi maaottelua vuonna 1986. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1964 syntyneet Luokka:Elävät henkilöt
Lauri Sinikari

Lauri Eero Sinikari (synt. Präktig, 24. tammikuuta 1907 – 27. tammikuuta 1983) oli suomalainen jalkapalloilija. == Ura == Tukimiehenä pelannut Sinikari edusti urallaan Helsingin Jyryä ja Töölön Vesaa sekä vuosina 1929–1941 Helsingin Palloseuraa. Hän voitti HPS:ssa Suomen mestaruuden 1929, 1932, 1934 ja 1935. Kaikkiaan Sinikari pelasi 11 kauden aikana 112 mestaruussarjan ottelua, joissa hän teki kaksi maalia. Vuonna 1927 hän voitti TUL:n jalkapallomestaruuden Jyryn riveissä. Sinikari pelasi Suomen maajoukkueessa vuosina 1930–1935 yhteensä viisi maaottelua. Hän oli mukana myös Työväen Urheiluliiton jalkapallojoukkueessa vuoden 1925 työläisolympialaisissa sekä 1928 Moskovan spartakiadeissa. == Saavutukset == *Suomen mestaruus: 1929, 1932, 1934, 1935 *TUL:n mestaruus: 1927 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1907 syntyneet Luokka:Vuonna 1983 kuolleet
Femme Fatale (Britney Spearsin albumi)

Femme Fatale on yhdysvaltalaisen poplaulaja Britney Spearsin seitsemäs studioalbumi. Se julkaistiin Yhdysvalloissa 29. maaliskuuta ja Suomessa 30. maaliskuuta 2011. Albumia on äänitetty vuosina 2009-2011 ja sen päätuottajat ovat Max Martin ja Dr. Luke. Ensimmäinen single ”Hold It Against Me” debytoi listojen kärjessä viidessä maassa. Kappale nousi listaykköseksi myös Suomessa. Itse albumi nousi Billboard 200-listan ykköseksi Yhdysvalloissa. Albumilta on julkaistu singlenä kappaleet ”Till the World Ends” ja ”I Wanna Go”. Spears vahvisti 29. elokuuta, että albumin neljältenä singlenä julkaistaan kappale ”Criminal”. == Taustaa == Julkaistuaan albumin nimen ja kansikuvan 2. helmikuuta 2011 Spears twiittasi albumistaan sanoen: > I've poured my heart and soul into this album over the last 2 years. I've > put everything I have into it. This album is for you, my fans, who have > always supported me and have stuck by me every step of the way! I love you > all! Sexy and Strong. Dangerous yet mysterious. Cool yet confident! FEMME > FATALE. ==Kappaleet== ==Kiertue== Spears aloitti kuudennen kiertueensa Femme Fatale Tourin 16. kesäkuuta Yhdysvalloissa. Spears konsertoi myös Suomessa Hartwall Areenalla 14. lokakuuta 2011. Liput tulivat myyntiin 13. kesäkuuta. Liput ovat 80-85€. Femme Fatale albumilta Spears esittää kappaleet, Hold It Against Me, Till the World Ends, How I Roll, Big Fat Bass, I Wanna Go, Drop Dead Beautiful, Trouble For Me' criminal ja Up N' Down. ==Listasijoutuksia== Lista Paras sijoitus 1 10 (Flanders) 8 (Wallonia) 5 1 1 5 Britney Spears - Femme Fatale - danishcharts.com 8 7 7 http://www.chartsinfrance.net/actualite/news-73014.html 4 10 http://greekcharts.com/weekchart.asp?cat=a# 4 6 4 4 8 1 3 3 17 4 1 http://www.theofficialcharts.com/archive-chart/_/23/2011-04-09/ 10 (International) 1 4 5 2 8 Billboard 200 1 ==Lähteet== == Aiheesta muualla == * Markku Pajulahti: Femme Fatale. Findance.com 5.4.2011. * Mikko Aaltonen: Femme Fatale. Helsingin Sanomat 14.4.2011. Luokka:Britney Spearsin albumit Luokka:Vuoden 2011 albumit Luokka:Max Martinin tuottamat albumit Luokka:Dr. Luken tuottamat albumit
Erik Sjöberg (jalkapalloilija)

Erik Ingmar "Peggen" Sjöberg (15. heinäkuuta 1928 Vaasa – 25. joulukuuta 1980 Vaasa) oli suomalainen jalkapalloilija. Keskustukena pelannut Sjöberg edusti urallaan Vasa IFK:a 1946–1956. Hän voitti seurassa Suomen mestaruuden 1946 ja 1953. Kaikkiaan Sjöberg pelasi 11 kauden aikana 165 mestaruussarjan ottelua. Sjöberg pelasi Suomen maajoukkueessa yhden maaottelun vuonna 1955. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1928 syntyneet Luokka:Vuonna 1980 kuolleet
John Sjöberg

John Alfred Sjöberg (26. tammikuuta 1923 Vaasa – 22. heinäkuuta 1981) oli suomalainen jalkapalloilija. Tukimiehenä pelannut John (Jonna) Sjöberg edusti urallaan Vasa IFK:a 1943–1951 ja Pargas Idrottsföreningiä 1948. Hän voitti VIFK:ssa Suomen mestaruuden 1944 ja 1946. Kaikkiaan Sjöberg pelasi kahdeksan kauden aikana 89 mestaruussarjan ottelua, joissa hän teki 20 maalia. Sjöberg pelasi maajoukkueessa vuosina 1945–1947 kaksi maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1923 syntyneet Luokka:Vuonna 1981 kuolleet
Manning

Manning on muun muassa seuraavien henkilöiden sukunimi: * Brandon Manning (s. 1990), kanadalainen jääkiekkoilija * Chelsea Manning (s. 1987), Wikileaks- tietovuodosta epäilty yhdysvaltalainen maavoimien sotilas * Danny Manning (s. 1966), yhdysvaltalainen koripalloilija * Eli Manning (s. 1981), yhdysvaltalainen amerikkalaisen jalkapallon pelinrakentaja * Elias James Manning (1938–2019), brasilialainen katolinen piispa * Ernest Manning (1908–1996), kanadalainen poliitikko, Albertan pääministeri 1943–1968 * Frederic Manning (1882–1935), australialais-brittiläinen kirjailija * Henry Edward Manning (1808–1892), englantilainen kardinaali * Irene Manning (1912–2004), yhdysvaltalainen näyttelijä ja laulaja * Jane Manning (1939–2021), brittiläinen ooppera- ja konserttilaulaja * Kevin Michael Manning (1933–2024), australialainen katolinen piispa * Madeline Manning (s. 1948), yhdysvaltalainen 800 metrin juoksija ja olympiavoittaja * Matthew Manning (s. 1955), brittiläinen kirjailija ja henkiparantaja * Michelle Manning, yhdysvaltalainen elokuvaohjaaja, tuottaja ja televisio-ohjaaja * Olivia Manning (1908–1980), brittiläinen kirjailija, runoilija ja kriitikko * Patrick Manning (1946–2016), Trinidadin ja Tobagon pääministeri * Patrick Manning (s. 1967), yhdysvaltalainen soutaja * Peyton Manning (s. 1976), yhdysvaltalainen amerikkalaisen jalkapallon pelaaja * Taryn Manning (s. 1978), yhdysvaltalainen näyttelijä, laulaja ja lauluntekijä * Trevor Manning (s. 1945), uusiseelantilainen maahockeypelaaja. en:Manning
Karoliina Mäenpänen

Karoliina Mäenpänen (s. 11. huhtikuuta 1992 Kauhava) on suomalainen jääkiekkoilija, pelipaikaltaan puolustaja. Mäenpäsen kasvattajaseura on kauhavalainen Hela-Kiekko. Hän on edustanut myös S-Kiekkoa, Lapuan Virkiää ja Alavuden Peli-Veikkoja, jossa pelatessaan hänet valittiin naisten SM-sarjan vuoden tulokkaaksi kaudella 2009–2010. Hän edusti JYPiä kausilla 2010–2013. Muutaman välivuoden jälkeen hän palasi kaukaloon Lapuan Virkiän Mestis- joukkueen pelaajavalmentajana kausina 2016–2018. Mäenpänen teki SM-sarjan 94 runkosarjaottelussa 13 ja syötti 23 maalia. Pudotuspelien 29 ottelussa hän sekä viimeisteli että alusti viisi maalia. Mäenpänen pelasi ikäkausimaajoukkueissa ja kaudella 2010–2011 myös kolme ottelua naisten maajoukkueessa. == Lähteet == Luokka:Suomalaiset jääkiekkoilijat Luokka:Vuonna 1992 syntyneet Luokka:Elävät henkilöt
Ralf Sjöberg

Ralf Sjöberg (s. 18. tammikuuta 1936) on entinen suomalainen jalkapalloilija. Keskustukena pelannut Sjöberg edusti urallaan Vasa IFK:a 1954–1960 ja 1967, Kalevan Pallo-Poikia 1961 sekä Tampereen Palloilijoita 1961–1966. Kaikkiaan hän pelasi yhdeksän kauden aikana 148 mestaruussarjan ottelua, joissa hän teki 23 maalia. Sjöberg pelasi Suomen maajoukkueessa vuosina 1956–1963 kymmenen maaottelua. == Lähteet == Luokka:Suomalaiset jalkapalloilijat Luokka:Vuonna 1936 syntyneet Luokka:Elävät henkilöt
Omar Suleiman

Omar Suleiman ( s. 2. heinäkuuta 1936 – 19. heinäkuuta 2012 Cleveland, Yhdysvallat) oli egyptiläinen poliitikko ja vuosina 1993–2011 tiedustelupalvelun johtaja. Varapresidentiksi hänet nimitettiin 29. tammikuuta 2011 hallituksenvastaisten mielenosoitusten alkamisen jälkeen.. Tämä virka jäi kuitenkin lyhyeksi, kun mielenosoittajien vaatimuksiin vastattiin 11. helmikuuta 2011 ja valta siirrettiin Mubarakilta väliaikaisesti sotilasneuvostolle. Egyptin tiedustelupalvelun johtajana häntä on syytetty laajamittaisen systemaattisen kidutuksen sallimisesta. Joissakin tapauksissa Yhdysvaltojen puolesta. Ainakin yhdessä tapauksessa Suleiman on myös itse toiminut kiduttajana (Mamdouh Habib v. 2002). Suleiman pyrki Egyptin presidentiksi vuoden 2012 presidentinvaaleissa. Hän ilmoittautui presidenttikisaan kannattajien painostuksesta viime hetkellä ja keräsi osallistumiseen vaaditut 30 000 allekirjoitusta muutamassa päivässä. Suleimanin ehdokkuus kuitenkin hylättiin, koska hän ei saanut tarpeeksi tukea riittävän monesta maakunnasta. Suleiman kuoli 76-vuotiaana sairaalassa Yhdysvalloissa 19. heinäkuuta 2012. Hänen kuolinsyytään ei kerrottu julkisuuteen. ==Lähteet== Luokka:Egyptiläiset poliitikot Luokka:Egyptiläiset kenraalit Luokka:Vuonna 1936 syntyneet Luokka:Vuonna 2012 kuolleet
Aimo Sommarberg

Aimo Allan Sommarberg (11. elokuuta 1931 Kotka – 8. maaliskuuta 2022) Viitattu 9.5.2022. oli suomalainen jalkapalloilija.Urheilumme Kasvot Osa 3, Sommarberg, Aimo Allan, sivu 272, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Keskustukena pelannut Sommarberg edusti urallaan Kotkan Työväen Palloilijoita ja Rosenlewin Urheilijoita. Hän voitti KTP:ssa Suomen mestaruuden 1951 ja 1952. Kaikkiaan Sommarberg pelasi kymmenen kauden aikana 148 Mestaruussarjan ottelua, joissa hän teki 19 maalia. Sommarberg pelasi Suomen jalkapallomaajoukkueessa vuosina 1952–1957 yhteensä 15 maaottelua. Sommarberg valmensi Rosenlewin Urheilijoiden jalkapalloilijoita 1957–1960 ja 1962–1964. Hän kuului KTP:n johtokuntaan, Rosenlewin Urheilijoiden palloilujaoston johtokuntaan, ja Suomen Palloliiton Satakunnan piirin sarjavaliokuntaan. Sommarberg on saanut Suomen Palloliiton ja TUL:n kultaisen ansiomerkin. Sommarberg työskenteli työnjohtajana ja asui myöhemmin Nokialla.90 vuotta Sommarberg Aimo, Merkkipäivät 2021, Suomen Autoteknillinen Liitto ry:n jäsenjulkaisu Satelliitti 2/2020, sivu 34 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1931 syntyneet Luokka:Vuonna 2022 kuolleet
Holger Strömberg

Holger Strömberg (s. 28. huhtikuuta 1936) on entinen suomalainen jalkapalloilija. Keskustukena pelannut Strömberg edusti urallaan IF Drottia 1954–1960 ja HIFK:a 1961–1964. Hän voitti HIFK:ssa Suomen mestaruuden 1961 ja Drottissa Suomen Cupin 1957. Kaikkiaan Strömberg pelasi viiden kauden aikana 103 mestaruussarjan ottelua. Strömberg pelasi Suomen maajoukkueessa kaksi maaottelua vuonna 1960. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1936 syntyneet Luokka:Elävät henkilöt
Lambro

Lambro on Pojoen sivujoki Pohjois-Italiassa. Se saa alkunsa Comojärven eteläpuolisilta vuorilta ja kulkee Monzan kaupungin keskustan läpi ja Milanon laitamilta ennen laskemistaan Pojokeen. Joen pohjoisosa Monzasta ylöspäin kuuluu suurelta osin Lambron laakson suojelualueeseen, jossa sen rantaa kulkee pyörätie. Lambro oli aikaisemmin yksi Italian saastuneimpia jokia, mutta puhdistusmenetelmiä parantamalla veden laatu on parantunut 2000-luvulla. Luokka:Italian joet Luokka:Pon vesistö
Kultainen hanska (Algeria)

Kultainen hanska () on algerialaisten El Heddaf ja Le Buteur -lehtien vuodesta 2001 lähtien vuosittain jakama palkinto, joka myönnetään parhaaksi valitulle algerialaiselle jalkapallomaalivahdille. ==Voittajat== Vuosi Voittaja Seura 2001 Slimane Ould Mata CR Belouizdad 2002 Lounès Gaouaoui JS Kabylie 2003 Hicham Mezair USM Alger 2004 Lounès Gaouaoui JS Kabylie 2005 Hicham Mezair ES Sétif 2006 Merouane Abdouni MC Alger 2007 Lounès Gaouaoui WA Tlemcen 2008 Lounès Gaouaoui USM Annaba 2009 Faouzi Chaouchi ES Sétif 2010 Raïs M'Bolhi TsSKA Sofia 2011 Raïs M'Bolhi Krylja Sovetov/ TsSKA Sofia 2012 Raïs M'Bolhi TsSKA Sofia 2013 Mohamed Lamine Zemmamouche USM Alger 2014 Raïs M'Bolhi TsSKA Sofia 2015 Mohamed Lamine Zemmamouche USM Alger 2016 Mohamed Lamine Zemmamouche USM Alger 2017 Abdelkader Salhi CR Belouizdad ==Eniten voittoja== ===Pelaajittain=== # Voittaja Voitot Vuodet 1\. Lounès Gaouaoui 4 2002, 2004, 2007, 2008 1\. Raïs M'Bohli 4 2010, 2011, 2012, 2014 3\. Hicham Mezair 2 2003, 2005 3\. Mohamed Lamine Zemmamouche 2 2013, 2015 ==Aiheesta muualla== *El Heddaf.com *Le Buteur Luokka:Jalkapallopalkinnot Luokka:Algerian jalkapallo
Ammunta kesäolympialaisissa 1952 – miesten 50 metrin pienoiskiväärin
moniasentokilpailu

Helsingin olympiakisojen 50 m pienoiskiväärin 3 x 40 laukauksen ammuntaan osallistui 44 ampujaa 25 eri maasta. Kilpailu suoritettiin tiistaina 29. heinäkuuta kymmenen laukauksen sarjoina. Ensiksi ammuttiin 40 laukausta makuulta ja tästä lajista jaettiin myös erilliset mitalit. Kilpailu jatkui sitten 40 laukauksella polvelta, tässä Suomen Vilho Ylönen oli omaa luokkaansa maailmanennätystuloksella 394. Kahden asennon jälkeen kärki näytti seuraavanlaiselta: Ylönen (Suomi) 791, Leskinen (Suomi) 788, Andrejev (Neuvostoliitto) ja Huber (Sveitsi) 787, Horber (Sveitsi) 785, Kongshaug (Norja) ja Berg (Ruotsi) 784. Lopuksi ammuttiin 40 laukausta pystystä. Neuvostoliiton Pjotr Avilov hallitsi tämän asennon parhaiten. Norjan Kongshaug kiri Ylösen polvelta ottaman 7 pisteen etumatkan kiinni ja voitti olympiakultaa. Tasatilanteissa ensisijaisesti enemmän napakymppejä ampunut kilpailija sijoittui paremmin. Kongshaugin ja Ylösen tulokset 1 164 jäivät kolme pistettä saksalaisen Karl Steigelmannin vuonna 1939 maailmanmestaruuskisoissa ampumasta maailmanennätyksestä. ==Lopputulokset== Sija Nimi Maa Makuu Polvi Pysty Tulos Napa 1 Erling Asbjørn Kongshaug 397 387 380 1 164 53 2 Vilho Ylönen 397 394 373 1 164 49 3 Boris Andrejev 400 387 376 1 163 58 4 Ernst Huber 397 390 375 1 162 48 5 Pjotr Avilov 395 385 382 1 162 48 6 Iosif Sîrbu 400 383 378 1 161 58 7 Uno Berg 396 388 374 1 158 46 8 Kullervo Leskinen 398 390 369 1 157 55 9 Jacques Mazoyer 396 386 375 1 157 42 10 Otto Horber 398 387 371 1 156 55 11 Mauritz Amundsen 394 387 375 1 156 34 12 Arthur Jackson 399 385 371 1 155 54 13 Emmett Swanson 396 391 368 1 155 38 14 Walther Fröstell 397 386 371 1 154 45 15 Uffe Larsen 394 382 376 1 152 37 16 Imre Ágoston 394 385 371 1 150 42 17 Siegfried Gurschler 396 382 367 1 145 48 18 Erich Spörer 399 379 365 1 143 44 19 Wilhelm Sachsenmaier 396 388 356 1 140 31 20 Albert Sigl 394 366 374 1 134 30 21 Gilmour Boa 399 385 349 1 133 41 22 Steffan Cranmer 396 384 352 1 132 39 23 Frans Lafortune 388 382 361 1 131 33 24 Jacques Lafortune 387 376 368 1 131 21 25 Zlatko Masek 386 375 368 1 129 26 26 Nemanja Markovic 387 379 361 1 127 36 27 Severino Moreira 398 360 364 1 122 31 28 Juan Bizama Leyton 395 372 353 1 120 34 29 János Dosztály 382 368 367 1 117 24 30 Paul Konsler 393 374 347 1 114 34 31 Luis Howorth 393 362 359 1 114 27 32 Harvey Dias Villela 385 371 357 1 113 22 33 Humberto Briceño Martínez 393 376 335 1 104 31 34 Charles Hyde 397 355 348 1 100 34 35 Edson Warner 394 359 343 1 096 27 36 H. Harihar Banerjee 394 376 325 1 095 28 37 Joaquim Pereira Sampaio 381 365 349 1 095 20 38 Ludwig Gräf Saar 391 356 342 1 089 19 39 Rafael Arnal Myerston 380 364 339 1 083 28 40 Ahmed Hamdy 383 360 336 1 079 27 41 Zvi Pinkas 388 349 340 1 077 33 42 Roger Abel 384 344 333 1 061 27 43 Antoine Shousha 393 340 327 1 060 20 44 Alexander Eliraz 381 363 315 1 059 19 ==Lähteet== * http://www.olympic.neostrada.pl/ols/1952HELnr6.pdf * http://www.la84foundation.org/6oic/OfficialReports/1952/OR1952.pdf Luokka:Ammunta kesäolympialaisissa 1952
Lyhytpyrstökolibri

Lyhytpyrstökolibri (Myrmia micrura) on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Ecuadorin länsiosista Perun luoteisosan La Libertadiin. John Gould kuvaili lajin holotyypin Perusta vuonna 1854.The Internet Bird Collection == Lähteet == Luokka:Kolibrit
Runokolibri

Runokolibri (Stellula calliope) on pohjoisamerikkalainen kiitäjälintu. Se on sukunsa ainoa laji. Sen esiintymisalue käsittää Kanadan lounaisosan ja Yhdysvaltain länsiosan Kalliovuorilla ja Sierra Nevadalla. Laji talvehtii Meksikon keski- ja eteläosissa. John Gould kuvaili lajin holotyypin Meksikon Hidalgon Real del Montesta vuonna 1847.The Internet Bird Collection == Lähteet == Luokka:Kolibrit
Veritimantti

Veritimantti (myös konfliktitimantti tai sotatimantti) tarkoittaa sota- alueelta kaivettuja timantteja, jotka myydään sodan tai kapinan rahoittamiseksi. Esimerkiksi Sierra Leonen kapinallisarmeija rahoitti veritimanteilla vuosina 1991–2002 käytyä sisällissotaa. Myös Kongon demokraattisesta tasavallasta, Angolasta ja Liberiasta on viety veritimantteja. Venäjän hyökkäyssodan 2022- seurauksena myös venäläistimantit saivat veritimanttien leiman. Veritimanttikaupan estämiseksi on kehitetty niin sanottu Kimberleyn prosessi, jonka tarkoituksena on varmistaa etteivät kapinalliset voi rahoittaa timanttien avulla sotaa. Järjestelmä otettiin käyttöön 2003 ja siihen kuuluvat maat ottavat vastaan timantteja vain toisista prosessiin sitoutuneista maista. Tuottajamaassa viranomaiset varmentavat timanttien lähteen ja pakkaavat ne sinetöityihin laatikoihin. Maahantuojavaltioissa puolestaan varmistetaan aitoustodistus ja sinetti. Global Witness -kansalaisjärjestön mukaan 1990-luvun puolivälissä maailmalla myydyistä timanteista 15 prosenttia oli peräisin konfliktialueilta, mutta 2000-vuosikymmenen puoliväliin mennessä osuus oli pudonnut prosenttiin. == Populaarikulttuurissa == Veritimanttikaupasta on tehty muun muassa elokuvat Blood Diamond – veritimantti (2006) ja Kuolema saa odottaa (2002). Yhdysvaltalainen artisti Kanye West on tehnyt Sierra Leonen veritimanteista kappaleen ”Diamonds from Sierra Leone”. == Lähteet == == Aiheesta muualla == * Ahtela, Taina: Verisiä timantteja ja likaista kultaa. Vihreä lanka 9.2.2007. Luokka:Ihmisoikeusloukkaukset Luokka:Liike-elämän etiikka Luokka:Timantit
Juovaseisojatetra

Juovaseisojatetra (Anostomus anostomus) on eteläamerikkalainen seisojatetroihin kuuluva kalalaji. Sitä pidetään myös akvaariokalana. ==Koko ja ulkonäkö== Juovaseisojatetra kasvaa noin 16 cm pitkäksi. Pohjaväriltään se on musta tai tumman ruskea ja kyljissä kulkee keltaisia poikkiraitoja. Muodoltaan kala on pitkulainen ja suu on pieni. Juovaseisojatetran evät ovat väriltään tummanpunaiset. Juovaseisojatetralle on tyypillistä uida pää alaspäin 45 asteen kulmassa. ==Levinneisyys ja vesiolot== Juovaseisojatetraa tavataan Etelä-Amerikasta Amazon- ja Orinocojoista. Kala elää vesissä, joiden lämpötila on 22-28 °C ja pH on välillä 5-8. ==Elintavat== Juovaseisojatetran ravintoa ovat levät, hyönteiset ja niiden toukat sekä äyriäiset. Laji ei lisäänny akvaariossa kovinkaan usein. Juovaseisojatetralla on oma reviirinsä akvaariossa ja se voi käyttäytyä aggressiivisesti lajitovereitaan kohtaan. ==Lähteet== Luokka:Seisojatetrat Luokka:Akvaariokalat
Oikeusseuraanto

Oikeusseuraanto (myös seuraanto tai suksessio) tarkoittaa tietyn oikeuden tai velvollisuuden siirtymistä henkilöltä tai oikeushenkilöltä toiselle.Suomalainen tietosanakirja, Weilin+Göös 1989–1993, ISBN 951-35-4644-6, hakusana oikeusseuraanto. Toinen siirtyy siis toisen oikeusasemaan.Otavan iso tietosanakirja, Otava 1960–1965, hakusana seuraanto. Tällaisen tapahtuman jälkimmäistä oikeussubjektia kutsutaan edellisen oikeussubjektin oikeusseuraajaksi.Uusi tietosanakirja, Tietosanakirja oy 1960–1966, hakusana oikeusseuraanto. Oikeusseuraanto voi tapahtua esimerkiksi perinnässä tai oikeudenkäynnissä (asianosaisseuraanto). Erityisseuraanto (myös erikoisseuraanto eli singulaarisuksessio) on tapahtuma, jossa siirtyy vain tietty oikeus tai rajoitettu ryhmä oikeuksia. Näin on elävien kesken tehdyissä oikeustoimissa.Factum, Weilin+Göös 2003–2005, ISBN 951-35-6646-3, hakusana oikeusseuraanto. Yleisseuraanto (myös universaalisuksessio tai generaalisuksessio) on ihmisen kuolemaa seuraava tapahtuma, jossa hänen kaikki oikeutensa siirtyvät oikeudenomistajille. Saman tapainen oikeusseuraanto on kyseessä konkurssin yhteydessä. Kun asianosainen vaihtuu oikeudenkäynnin kestäessä, puhutaan asianosaisseuraannosta. Vaihtuminen johtuu yleensä asianosaisen kuolemasta ja oikeudenomistajien halusta jatkaa oikeudenkäyntiä uusina asianosaisina.Uusi tietosanakirja, hakusana asianosaisseuraanto. Valtioseuraanto on tapahtuma, jossa päätösvalta jonkin maantieteellisen alueen kansainvälisistä suhteista siirtyy valtiolta toiselle eli edeltäjävaltiolta seuraajavaltiolle. Esimerkiksi Neuvostoliiton hajottua 1991 Venäjä ilmoitti toimivansa sen jatkajavaltiona.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VI, palstat 917–923. ==Katso myös== * Saanto ==Lähteet== Luokka:Oikeustiede
Yhdistyneiden kansakuntien paikannimiasiantuntijoiden ryhmä

Yhdistyneiden kansakuntien paikannimiasiantuntijoiden ryhmä (UNGEGN, United Nations Group of Experts on Geographical Names) on YK:n talous- ja sosiaalineuvoston pysyvä asiantuntijaelin. Se pyrkii standardisoimaan maapallon kaikki paikannimet. Standardisoinnin lähtökohtana on maan omien nimien ja kirjoitusasujen saaminen maailmanlaajuiseen käyttöön. YK:n talous- ja sosiaalineuvosto järjestää viisivuosittain paikannimien standardisoimiskonferenssin (United Nations Conference on the Standardization of Geographical Names eli UNCSGN). UNGEGN valmistelee ja toteuttaa konferenssin päätöslauselmat. == Lähteet == == Aiheesta muualla == * UNGEGN:n kotisivut * UNGEGN Kotimaisten kielten tutkimuskeskuksen sivuilla Luokka:Paikannimien tutkimus Luokka:Yhdistyneet kansakunnat
Ylläkkö

Ylläkkö eli yllätyshyökkäys tarkoittaa yllättävää tulitusta tai hyökkäystä vihollista vastaan. Se tapahtuu väijytyksestä tai odottamattomasta suunnasta.Uusi tietosanakirja, Tietosanakirja oy 1960–1966. Ylläkkö voidaan suorittaa taistelujoukon valmisteltuna hyökkäyksenä, rynnäkkömäisenä iskuna tai erilaisten aseiden tulella. Sitä käytetään usein sissitoiminnassa, mutta myös muun muassa tykistö voi tehdä tuliylläkön.Otavan iso tietosanakirja, Otava 1960–1965. ==Lähteet== Luokka:Taistelutaktiikat
Erik Sjöberg

Erik Sjöberg voi viitata seuraaviin henkilöihin *Erik Sjöberg (1784–1828) eli Vitalis, ruotsalainen runoilija *Erik Sjöberg (1909–1973), ruotsalainen oopperalaulaja *Erik Sjöberg (s. 1928), suomalainen jalkapalloilija *Erik Sjöberg (s. 1947), suomalainen yritysjohtaja, viestintäneuvos
Erik Sjöberg (runoilija)

Erik Sjöberg (14. tammikuuta 1794 Ludgo, Södermanland, Ruotsi – 4. maaliskuuta 1828 Tukholma) oli ruotsalainen romantiikan ajan runoilija ja kirjailija. Hänet tunnetaan pseudonyymillä Vitalis.Otavan Iso tietosanakirja osa 7 palsta 1538 Sjöberg oli kotoisin köyhistä oloista, mutta onnistui pääsemään Uppsalan yliopistoon, jossa hän suoritti filosofian maisterin tutkinnon vuonna 1824. Hän toimi Tukholmassa vuodesta 1827 käännöstöitä tehden. Kirjailijantyön ohella hän ansaitsi elantonsa opettamalla. Ruotsin kirkon virsikirjassa on yksi virsi, jonka Sjöberg on kirjoittanut "Hvi skulle jag ej möta glad min plåga", virsi 573 "Jag ber on hjälp i stillhet". Runo, josta virsi on muodostettu, on ilmestynyt Brage-lehdessä 1824 ja se on julkaistu Sjöbergin kuoleman jälkeen ilmestyneessä Samlade dikter -kirjassa 1825. Virren teksti on Olle Niveniuksen muokkaama vuoden 1986 virsikirjaan. Sen teksti suomenkielisessä virsikirjassa "Tahtoisin tuskan hiljaisesti kantaa" on Niilo Rauhalan käännös vuodelta 1996. ==Teokset== *Dikter, 1819 *Senare dikter, 1820–1821 *Nyare dikter, 1825 *Samlade skrifter. ==Kirjallisuutta== *A. Werinin elämäkerta Erik Sjöbergistä 1926–1932 ==Lähteet== Luokka:Ruotsalaiset runoilijat Luokka:Vuonna 1794 syntyneet Luokka:Vuonna 1828 kuolleet Luokka:Ruotsalaiset virsirunoilijat
Kristillisdemokraattien Varsinais-Suomen piiri

Kristillisdemokraattien Varsinais-Suomen piiri on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Varsinais-Suomen vaalipiirissä. Ylintä päätösvaltaa Varsinais-Suomen Kristillisdemokraateissa käyttää piirikokous. Piirin puheenjohtajana toimii Sirkku Kemppainen. ==Paikallisosastot== * Auralaakso * Kaarina-Parainen * Laitila * Lieto * Saviseutu * Naantali * Peimari (Paimio, Sauvo) * Raisio * Salon seutu * Somero * Turku * Vakka-Suomi == Poliitikot == === Kansanedustajat === * Sauli Hautala (1975–1982, 1987–1990) * Ismo Seivästö (1991–1995, 1999–2003) * Sari Essayah (2003–2007) === Aluevaltuutetut === * Jukka-Pekka Kuokkanen (2022→) * Jouni Lehikoinen (2022→) == Vaalihistoria == === Eduskunta === Vaalit KannatusTilastokeskuksen PX-Web-tietokannat: Eduskuntavaalit - aikasarjat KannatusTilastokeskuksen PX-Web-tietokannat: Eduskuntavaalit - aikasarjat Paikat +/– Vaalit Äänet % Paikat +/– 1975 1979 0 1983 7 208 2,9 % 1 1987 4 378 1,8 % 1 1991 4 704 2,0 % 0 1995 4 585 1,9 % 1 1999 5 436 2,3 % 1 2003 9 597 3,9 % 0 2007 11 377 4,7 % 1 2011 7 540 2,9 % 0 2015 6 319 2,4 % 0 2019 5 121 1,9 % 0 2023 7 861 2,8 % 0 === Kuntavaalit === Vuosi Valtuutetut ÄänetTilastokeskuksen PX-Web-tietokannat: Kunnallisvaalit ÄänetTilastokeskuksen PX-Web-tietokannat: Kunnallisvaalit 1976 21 5 748 2,5 % 1980 20 6 907 2,9 % 1984 20 5 295 2,3 % 1988 18 4 922 2,1 % 1992 21 5 637 2,4 % 1996 16 4 242 2,0 % 2000 17 4 455 2,2 % 2004 24 5 006 2,3 % 2008 20 6 494 2,8 % 2012 16 5 193 2,3 % 2017 17 6 996 3,0 % === Eurovaalit === Vuosi ÄänetTilastokeskuksen PX-Web-tietokannat: Europarlamenttivaalit ÄänetTilastokeskuksen PX-Web-tietokannat: Europarlamenttivaalit 1996 3 198 1,6 % 1999 1 950 1,9 % 2004 4 553 3,1 % 2009 6 880 4,7 % 2014 7 386 4,9 % ==Lähteet== Luokka:Suomen Kristillisdemokraattien piirit * Kristillisdemokraatit
Erik Sjöberg (laulaja)

Erik Sjöberg, myös Erik Sjøberg (31. lokakuuta 1909 Nexø, Bornholm, Tanska – 8. marraskuuta 1973 Rønne, Bornholm, Tanska) oli tanskalainen oopperalaulaja, äänialaltaan tenori.Neil Kurtzman, Erik Sjöberg – The Forgotten Tenor, viitattu 3.2.2011 Sjöberg työskenteli koulun jälkeen seitsemän vuotta suutarina. Ystävänsä ansiosta hän pääsi kuultavaksi Kööpenhaminaan, ja hän sai stipendin opiskelemaan Tanskan kuninkaallisen oopperan kouluun. Hän aloitti baritonina, kuten tenoreilla on tapana. Sjöberg debytoi Kuninkaallisessa oopperassa 1937 Leoncavallo Pagliaccissa. Sen jälkeen hän lauloi lähinnä pikkuosia. Hän muutti 1943 Tukholmaan, jossa ryhtyi opiskelemaan saadakseen äänialakseen tenorin. Hän palasi Kööpenhaminaan 1944 ja lauloi ensimmäisenä roolinaan Carmenin Don Josén. Hänen viimeinen roolinsa Kööpenhaminassa oli Bacchus Ariadne auf Naxossa vuonna 1959. Sen jälkeen hän kiersi laulamassa eri puolilla Eurooppaan. Hän päätti uransa 1973.Den store Danske Kamarilaulajan arvon hän sai 1951. Muutamia hänen levytyksiään on julkaistu CD:nä. ==Lähteet== Luokka:Tanskalaiset oopperalaulajat Luokka:Vuonna 1909 syntyneet Luokka:Vuonna 1973 kuolleet
Pedro Monzón

Pedro Damián Monzón (23. helmikuuta 1962, Goya, Argentiina) on argentiinalainen entinen jalkapalloilija. Nykyään Monzón on Villa Maipúlaisen Chacaritan valmentajana. Monzón pelasi urallaan myös 15 maaottelua, joista neljä ottelua Italian MM-kisoissa 1990, jossa Argentiina saavutti hopeaa. Loppuottelussa Saksaa vastaan Monzónista tuli MM-kisahistorian ensimmäinen punaisen kortin finaalissa saanut pelaaja. Hän teki ainoan maajoukkuemaalinsa samassa turnauksessa Romaniaa vastaan. Monzón pelasi suurimman osan urastaan Avellanedalaisessa Independientessä. ==Lähteet== ==Aiheesta muualla== * Elämäkerta Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Šahtjorsk

Šahtjorsk (, ent. Toro) on kaupunki Sahalinin alueen Uglegorskin piirissä Venäjällä. Se sijaitsee Sahalinin länsirannalla 371 kilometriä Južno- Sahalinskista luoteeseen. Asukkaita on 9 900 henkeä (vuonna 2010). Paikkakunta on syntynyt Venäjän–Japanin sodan jälkeen, jolloin alue kuului Japanille. Vuoteen 1946 saakka sen nimenä oli Toro. Vuonna 1947 siitä tuli Šahtjorskin kaupunki. Talous perustuu kivihiilen tuotantoon. ==Lähteet== Luokka:Sahalinin alueen kaupungit
Suomukolibri

Suomukolibri (Campylopterus cuvierii) on neotrooppisen alueen kiitäjälintu. Se luokitellaan usein Phaeochroa-sukuun. Sen esiintymisalue ulottuu Meksikon kaakkoiskolkasta Keski-Amerikkaan ja Pohjois-Kolumbian rannikkoalueelle. Lajista tunnetaan kuusi alalajia. Adolphe Delattre ja Jules Bourcier kuvailivat lajin holotyypin Panamasta vuonna 1846The Internet Bird Collection , ja nimesivät lajin Georges Cuvierin kunniaksi. == Lähteet == Luokka:Sapelisiipikolibrit
Kiilasapelikolibri

Kiilasapelikolibri (Campylopterus curvipennis) on neotrooppisen alueen kiitäjälintu. Sen esiintymisalue käsittää Meksikon etelä- ja kaakkoisosat, mukaan lukien Jukatanin niemimaa, sekä Pohjois-Guatemalan, Belizen ja itäisen Hondurasin. Lajista tunnetaan kolme alalajia. Ferdinand Deppe kuvaili lajin holotyypin Meksikosta vuonna 1830.The Internet Bird Collection == Lähteet == Luokka:Sapelisiipikolibrit
Rumfordin keitto

Rumfordin keitto oli aikainen yritys tuottaa ravitsemustieteellisesti hyvää ruokaa halvalla. Keiton kehitti vuonna 1795 Rumfordin kreivi Benjamin Thompson alun perin Baijerin armeijan tarpeisiin ja myöhemmin paikallisten köyhäintalojen asukkaille, mutta se levisi pian ympäri Eurooppaa soppakeittiöiden kautta. Keittoa tarjoiltiin köyhille laajasti myös Ruotsissa, ja alkaen vuodesta 1801 se levitettiin maaherrojen ja seurakuntien kautta Suomeen, sillillä höystettynä. Ensimmäisessä Rumfordin keitossa ei käytetty ollenkaan perunoita, mutta hyvin pian osa ohrasta korvattiin perunalla, koska todettiin keiton tulevan näin halvemmaksi. Rumford myös suositti keiton syömistä leivän kanssa, koska "pureskelu edistää ruoansulatusta ja pidentää syömisen nautintoa". Myöhemmin keittoa alettiin syödä myös porvariston keskuudessa, tosin luu- tai lihaliemeen keitettynä ja juureksilla ja yrteillä paranneltuna. == Resepti == * 1 osa ohraryynejä * 1 osa kuivattuja keltaisia herneitä * 4 osaa kuutioituja perunoita * 3 osaa vettä * 3 osaa vehnäolutta * suolaa, viinietikkaa Laita ohraryynit, herneet, perunat ja vesi kattilaan ja keitä miedolla lämmöllä 1-2 tuntia. Lisää tarvittaessa vettä. Kun keitto alkaa sakeutua, lisää olut ja keitä vielä 20 minuuttia. Mausta suolalla ja viinietikalla. Syö leivän kanssa. == Ravitsemus ja muunnoksia == Rumfordin keitto on vähärasvainen, ja siinä on paljon proteiinia ja hiilihydraatteja: proteiinia herneistä, hiilihydraatteja perunasta ja ohrasta. Sen sijaan vitamiinipitoisuus keitossa on alhainen, minkä takia siihen on lisätty silliä (D-vitamiini) ja tuoreita kasviksia (C-vitamiini). Keiton suositellun annoskoon energiamäärä on 1,4 megajoulea, jolloin päivittäinen energiamäärä kahdesta annoksesta olisi 2,8 megajoulea. Lisäksi kreivi Rumford suositti tarjottavaksi ruisleipää, joka olisi nostanut päivittäisen energiamäärän 4,7 megajouleen. Yleensä ihmisen energian kulutus on noin 10 megajoulea päivässä. == Lähteet == Luokka:Keitot
Ferdinand Deppe

Ferdinand Deppe (1794 Berliini - 1861 Berliini) oli saksalainen luonnontutkija, tutkimusmatkailija ja taidemaalari. Vuonna 1821 kreivi Albert von Sack, varakas Preussin kuninkaan kamariherra, kutsui Deppen mukaansa tutkimusretkelle Meksikoon. Matkaa varten Deppe opiskeli kieliä ja eläintiedettä, perehtyi Amerikan historiaan, ja opetteli taitavaksi eläinten, etenkin lintujen, täyttäjäksi. Matkaan päästiin kuitenkin vasta lokakuussa 1824 ja perille Meksikon Alvaradoon joulukuun puolimaissa. Täällä hän keräsi kasvi- ja eläinnäytteitä Berliinin museolle yhdessä William Bullockin pojan kanssa. He olivat ensimmäiset tutkijat, jotka keräsivät Meksikosta näytteitä tieteellisiin tarkoituksiin. Hän palasi Saksaan vuonna 1827 mukanaan kokoelma, johon kuului 958 linnun nahkaa 315 lajista. Lisäksi kokoelmassa oli nisäkkäitä, matelijoita, sammakkoeläimiä, kaloja, etanoita ja tuhansia hyönteisiä. Vuonna 1828 Deppe palasi Meksikoon ystävänsä kasvitieteilijä, tohtori Wilhelm Schieden kanssa. He keräsivät näytteitä Berliinin ja Wienin museoille toukokuuhun 1829 saakka. Vuonna 1830 Deppe ryhtyi kauppamatkustajaksi Acapulcon ja Kalifornian Montereyn välille, eikä kerännyt näytteitä. 1836 hän lähti kotimatkalle Saksaan, ja keräsi matkalla näytteitä Montereyn läheltä ja Oahulta Havaijilla. Berliiniin hän saapui 1838. Christian Rudolph Wilhelm Wiedemann kuvaili joitakin Deppen tuomia kärpäsiä teoksessaan Aussereuropäische Zweiflügelige Insekten (Hamm, 1828–1830). Deppen vanhin veli oli Wilhelm Deppe, joka työskenteli Berliinin museossa. Deppe nimesi useita uusia lintulajeja, muun muassa kiilasapelikolibrin. == Lähteet == *Erwin Stresemann 1953: FERDINAND DEPPE’S TRAVELS IN MEXICO, 1824-1829 (The Condor 56.) (PDF) Luokka:Saksalaiset ornitologit Luokka:Saksalaiset tutkimusmatkailijat Luokka:Vuonna 1794 syntyneet Luokka:Vuonna 1861 kuolleet
David Barron

David Barron on brittiläinen elokuvatuottaja, joka tunnetaan parhaiten Harry Potter -elokuvien tuottajana. ==Filmografia== * Hamlet (1990) * The French Lieutenant's Woman (1981) * Kuoleman kentät (1984) * Legend (1986) * Prinsessan ryöstö (1987) * Muppettien joulu (1993) * Mary Shelleyn Frankenstein (1994) * A Midwinter's Tale (1996) * Hamlet (1996) * Love's Labours Lost (2000) * It Was An Accident (2000) * Possession (2002) * Harry Potter ja salaisuuksien kammio (2002) * Sahara (2005) * Harry Potter ja liekehtivä pikari (2005) * Harry Potter ja Feeniksin kilta (2007) * Harry Potter ja puoliverinen prinssi (2009) * Harry Potter ja kuoleman varjelukset (2010/2011) David Barron - Filmography ==Lähteet== Luokka:Brittiläiset elokuvatuottajat
Toro

Toro voi tarkoittaa seuraavia: *Toro, Venäjällä sijaitsevan Šahtjorskin kaupungin entinen nimi *Toro, alue Ugandassa (katso myös: Toron maanjäristys) *Toro (Isothrix bistriata), jyrsijälaji *Toro, Sandvikin Turun tehtaan valmistama kaivoskuormaaja *Tōrō, japanilainen kivilyhty *Fiat Toro, lava- automalli * Toro tai del Toro, sukunimenä: **Arturo de Jesús Correa Toro (1941–2021), kolumbialainen roomalaiskatolinen piispa **Benicio del Toro (s. 1967), puertoricolainen näyttelijä **Emiliano Mercado del Toro (1891–2007), puertoricolainen aikoinaan maailman vanhin henkilö **Guillermo del Toro (s. 1964), meksikolainen elokuvaohjaaja **Javiera Toro (s. 1990), chileläinen jalkapalloilija **Juhani Toro (1893–1968), suomalainen jääkärikapteeni **Ray Toro (s. 1977), yhdysvaltalainen kitaristi, säveltäjä ja laulaja **Seija Toro, suomalainen diplomaatti, suurlähettiläs * Toro taiteilijanimen osana: **Toro y Moi, oik. Chazwick Bradley Bundick (s. 1986), yhdysvaltalainen muusikko ja musiikkituottaja
Brighton/Worthing/Littlehampton

Brighton/Worthing/Littlehampton-alue sijaitsee Englannissa ja siellä tilastoitiin elävän vuonna 2021 noin asukasta. Sussexin asukkaista noin kolmasosa asuu Brighton/Worthing/Littlehampton -alueella ja asukasluvultaan se onkin Ison-Britannian 12. suurin ja Englannin 10. suurin konurbaatio. Alue on tiheään asutettua (4901.5 as/km²) ja se onkin tiheimmin asutettu alue Isossa- Britanniassa Lontoon konurbaatioita lukuun ottamatta. Tämä johtuu pääasiassa Brighton/Worthing/Littlehampton-alueen pinta-alaa rajoittavista South Downsista ja Englannin kanaalista. == Alueen kunnat ja kaupungit == * Littlehampton * Worthing * Findon * Sompting/Lancing * Shoreham * Southwick * Portslade* * Hove* * Brighton* * Rottingdean*/Saltdean* * Osa Brighton & Hoven kaupunkia == Lähteet == Luokka:Asutut paikat East Sussexissa Luokka:Asutut paikat West Sussexissa Luokka:Brighton and Hove
Kivistön rautatieasema

Kivistön rautatieasema (, ratakm 18+300) on rautatieliikennepaikka Vantaan Kivistössä. Asema on Vehkalan ja Aviapoliksen asemien välissä Kehäradan rataosalla. Aseman rakentaminen saatiin valmiiksi 28. tammikuuta 2015, ja liikennöinti Kehäradalla alkoi 1. heinäkuuta. Lentoasemalle liikennöidään raiteelta 1 ja Helsinkiin raiteelta 2. Aseman kupeeseen rakennetaan kauppakeskusta, jonka on tarkoitus avautua syksyllä 2023. Suunnitelman mukaan kauppakeskuksen yhteydessä toimisi terveysasema, asukaspalvelut, kirjasto ja nuorisotila. Kauppakeskuksen yhteyteen rakennettava uusi bussiterminaali yhdenmukaistaisi linja-autojen saapumista ja lähtemistä rautatieaseman ympäristössä. Kivistön kirjasto ja nuorisotila toimivat toistaiseksi kaupungin vuokraamissa tiloissa aseman vieressä. == Lähteet == * ===Viitteet=== ==Aiheesta muualla== Luokka:Vantaan henkilöliikenteen rautatieliikennepaikat Luokka:Kivistö (Vantaa)
Samir Jouili

Samir Jouili on tunisialainen jalkapallovalmentaja. Hän on valmentanut hetkellisesti US Monastiria ja EGS Gafsaa. 26. tammikuuta 2011 hänet palkattiin loppukaudeksi ES Hammam Soussen päävalmentajaksi.Samir Jouili nouvel entraineur de Hammam Sousse Kawarji. 26.1.2011 Viitattu 3.2.2011 Vuodesta 2013 lähtien hän on toiminut AS Djerban valmentajana. ==Lähteet== Luokka:Tunisialaiset jalkapallovalmentajat Luokka:Syntymävuosi puuttuu Luokka:Elävät henkilöt
DJ Svengali

DJ Svengali (oikealta nimeltään Hermanni Peltola)http://meteli.net/svengali on suomalainen reggae- ja dancehallmusiikkiin keskittynyt musiikkituottaja. DJ Svengali on tuottanut reggaeartisti Nopsajalan kanssa tämän kolme albumia Tontilla taas (2006), 5 sormee (2009) ja Kuningas soundi (2010) sekä mixtapen Villi inkkari (2008). DJ Svengali soitti myös rumpuja Pohjannaula- yhtyeessä.http://www.hs.fi/nyt/artikkeli/T%C3%A4ss%C3%A4+kuljimme+kerran/1135261407104 == Diskografia == ===Pohjannaula=== ;Albumit * Päreinä (2002) * Tätä kaikki kaipaa (2005) ;Singlet * Kuljettu matka (2002) * Ei ole tapana (promo, 2005) * Lumottu yö / Pinnan alla (promo, 2005) ===Vierailijana=== Artisti Kappale Albumilta Muut vierailijat Vuosi Nopsajalka "Superperjantai" Kuningas soundi 2010 == Lähteet == == Aiheesta muualla == * * Pohjannaula-yhtyeen sivusto Luokka:Suomalaiset reggaetuottajat Luokka:Syntymävuosi puuttuu Luokka:Elävät henkilöt
Strengin senaatti

Strengin senaatti oli Suomen senaatti vuonna 1905. Senaatin talousosaston varapuheenjohtaja Constantin Linderin saatua nimityksen ministerivaltiosihteeriksi Pietariin, hänen seuraajakseen tuli Turun hovioikeuden presidentti Emil Streng. Muut senaattorit pääsääntöisesti jatkoivat viroissaan. Senaatti jatkoikin samaa myöntyvyyslinjaa kuin edeltäjänsä, kunnes joutui kokonaisuudessaan eroamaan suurlakon jälkeen. == Kokoonpano == Senaattori Tehtävissä Puolue Senaatin talousosaston varapuheenjohtaja Emil Streng 29.3.1905 – 11.11.1905 ? Oikeustoimituskunnan päällikkö Theodor Hjalmar Lang 15.7.1905 – 11.11.1905 Suomalainen puolue? Siviilitoimituskunnan päällikkö Edvard von Boehm 29.3.1905 – 11.11.1905 ? Kamaritoimituskunnan päällikkö Gustaf Esaias Fellman 29.3.1905 – 11.11.1905 ? Valtiovaraintoimituskunnan päällikkö Edvard Rudolf Neovius Ernst Fredrik Neovius 29.3.1905 – 28.6.1905 2.8.1905 – 11.11.1905 ? Suomalainen puolue Kirkollis- ja opetustoimituskunnan päällikkö Arvid Genetz 29.3.1905 – 11.11.1905 Suomalainen puolue Maanviljelystoimituskunnan päällikkö Alfred Oswald Kihlman 29.3.1905 – 11.11.1905 Suomalainen puolue Kulkulaitostoimituskunnan päällikkö Ossian Wuorenheimo 29.3.1905 – 11.11.1905 Suomalainen puolue Kauppa- ja teollisuustoimituskunnan päällikkö Sebastian Gripenberg 29.3.1905 – 11.11.1905 Suomalainen puolue Salkuton senaattori Michael Leonard von Blom 29.3.1905 – 20.11.1905 ? == Lähteet == * Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995. Luokka:Suomen senaatit Luokka:1905
Harmaasapelikolibri

Harmaasapelikolibri (Campylopterus largipennis) on eteläamerikkalainen kiitäjälintu. Sen esiintymisalue käsittää Andien itäpuolen Kolumbiassa, Venezuelassa, Guyanassa, Surinamessa, Ranskan Guyanassa, Ecuadorissa, Perussa, Boliviassa ja osassa Brasiliaa . Lajista tunnetaan neljä alalajia. Pieter Boddaert kuvaili lajin holotyypin Cayennesta vuonna 1783.The Internet Bird Collection == Lähteet == Luokka:Sapelisiipikolibrit
Ruskosapelikolibri

Ruskosapelikolibri (Campylopterus rufus) on amerikkalainen kiitäjälintu. Sen esiintymisalue käsittää Meksikon Oaxacan ja Chiapasin sekä Guatemalan ja El Salvadorin Tyynenmeren puoleiset rannikkoalueet. René Primevère Lesson kuvaili lajin holotyypin Guatemalasta vuonna 1840.The Internet Bird Collection == Lähteet == Luokka:Sapelisiipikolibrit
HMS Patriot

HMS Patriot oli Britannian kuninkaallisen laivaston vuonna 1916 palvelukseenotettu Thornycroftin M -luokan hävittäjä ensimmäisessä maailmansodassa ja maailmansotien välillä. == Valmistus == Alus tilattiin helmikuussa 1915 neljännessä hätäohjelmassa John I. Thornycroft and Companyltä, missä köli laskettiin toukokuussa 1915. Alus laskettiin vesille 20. huhtikuuta 1916 ja valmistui pari kuukautta myöhemmin kesäkuussa.Friedman, Norman s. 309 == Palvelus == Alus siirrettiin sodan päätyttyä reserviin, josta se siirrettiin 1920 Kanadan laivastolle. === HMCS Patrician === Kanadan laivasto otti aluksen palvelukseen 1. marraskuuta 1920 Devonportissa, mistä se lähti kuukautta myöhemmin Kanadaan. Syyskuussa 1921 alus Alexander Graham Belliä hinaamlla kokeellista hydrofoilia HD.4 suurella nopeudella Bras d'Or järvellä lähellä Baddeckia. Syksyllä 1922 alus määrättiin Kanadan itärannikolle, missä se vietti seuraavat viisi vuotta kouluttaen laivaston reservin upseereita ja miehistöä.MacPherson & Burgess 1981 s. 13 Alus myytiin romutettavaksi 1929 Briton Ferryyn Walesiin. == Lähteet == * * * * === Viitteet === Luokka:Kuninkaallisen laivaston M-luokan hävittäjät (1913) Luokka:Thornycroftin valmistamat alukset
Kuopion ylioppilasteatteri

Kuopion ylioppilasteatteri (KYT) on vuonna 1977 perustettu kuopiolainen harrastajateatteri, joka pyrkii edistämään nuorten aikuisikäisten teatteriharrastusta tuottamalla ennakkoluulotonta, nuorta ja kunnianhimoista teatteria Kuopion alueella. KYT myös tuottaa jäsenilleen koulutuksia teatterin eri osa-alueilta. Ensi-iltoja teatterilla on vuosittain 2-4 kpl. Kuopion ylioppilasteatteri tekee myös tilauskeikkoja erilaisiin tilaisuuksiin. Kuopion ylioppilasteatteri on Ylioppilasteatteriliitto SYTY ry:n jäsenteatteri. Kuopion ylioppilasteatteri järjesti 1.-3.4.2011 Kuopiossa Lyhytteatterifestivaali Nuamat, jossa esiintyi KYTin lisäksi useita esittävän taiteen ammattilaisia ja harrastajia Kuopion alueelta.http://www.kuopionylioppilasteatteri.net/nuamat/ == Tila == KYTin näyttämönä toimii nykyään Työnkulman (Ruplan) 3. kerroksen pieni sali (Maaherrankatu 25), jossa teatteri on ollut vuosina 1998–2006 ja vuodesta 2008. Ennen Työnkulmalle menoa KYT on toiminut mm. Yhteisnäyttämö Takapihalla Niiralassa ja Sotkulla. == Lähteet == == Aiheesta muualla == *Kuopion ylioppilasteatterin sivut Luokka:Harrastajateatterit Luokka:Kuopion kulttuuri
Kanelisapelikolibri

Kanelisapelikolibri (Campylopterus hyperythrus) on eteläamerikkalainen sapelisiipikolibrien sukuun kuuluva kiitäjälintu. Sen esiintymisalue käsittää vaikeakulkuiset pöytävuoret Venezuelan kaakkoisosassa ja läheiset alueet Guyanassa ja Brasiliassa. Jean Cabanis kuvaili lajin holotyypin Monte Roraimalta vuonna 1848.The Internet Bird Collection == Lähteet == Luokka:Sapelisiipikolibrit